CELEX: 32008R0209
Language: ro
Date: 2008-03-06 00:00:00
Title: Regulamentul (CE) nr. 209/2008 al Comisiei din 6 martie 2008 privind autorizarea unei noi utilizări a Saccharomyces cerevisiae (Biosaf Sc 47) ca aditiv pentru hrana animalelor (Text cu relevanță pentru SEE)

7.3.2008   
            
            
               RO
            
            
               Jurnalul Oficial al Uniunii Europene
            
            
               L 63/3
            
         
      REGULAMENTUL (CE) NR. 209/2008 AL COMISIEI
   
   din 6 martie 2008
   privind autorizarea unei noi utilizări a Saccharomyces cerevisiae (Biosaf Sc 47) ca aditiv pentru hrana animalelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii destinați hranei animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor pentru hrana animalelor, precum și bazele și procedurile de acordare a unei astfel de autorizații.
            
         
               (2)
            
            
               A fost depusă o cerere de autorizare pentru preparatul menționat în anexă, în conformitate cu articolul 7 din Regulamentul (CE) nr. 1831/2003. Această cerere a fost însoțită de detaliile și documentele solicitate conform prevederilor articolului 7 alineatul (3) din respectivul regulament.
            
         
               (3)
            
            
               Cererea privește autorizarea unei noi utilizări a preparatului Saccharomyces cerevisiae NCYC Sc 47 (Biosaf Sc 47) ca aditiv pentru hrana porcilor la îngrășat, clasificat în categoria „aditivi zootehnici”.
            
         
               (4)
            
            
               Utilizarea preparatului Saccharomyces cerevisiae NCYC Sc 47 a fost autorizată pentru vacile de lapte prin Regulamentul (CE) nr. 1811/2005 al Comisiei (2), pentru bovinele la îngrășat prin Regulamentul (CE) nr. 316/2003 al Comisiei (3), pentru purcei (înțărcați) prin Regulamentul (CE) nr. 2148/2004 al Comisiei (4), pentru scroafe prin Regulamentul (CE) nr. 1288/2004 al Comisiei (5), pentru iepuri la îngrășat prin Regulamentul (CE) nr. 600/2005 al Comisiei (6), pentru cai prin Regulamentul (CE) nr. 186/2007 al Comisiei (7), iar pentru caprele de lapte și oile de lapte prin Regulamentul (CE) nr. 188/2007 al Comisiei (8), pentru mieii la îngrășat prin Regulamentul (CE) nr. 1447/2006 al Comisiei (9).
            
         
               (5)
            
            
               Au fost furnizate noi date în sprijinul unei cereri de autorizare pentru porci la îngrășat. Autoritatea Europeană pentru Siguranța Alimentară (denumită în continuare „autoritatea”) concluzionează în avizul său din 22 noiembrie 2007 că siguranța aditivului Saccharomyces cerevisiae (Biosaf Sc 47) pentru consumator, utilizator și mediu a fost deja stabilită în avizele sale precedente (10). Aceasta afirmă în continuare că utilizarea preparatului nu implică nici un risc pentru această categorie suplimentară de animale și permite îmbunătățirea parametrilor de performanță în cazul porcilor la îngrășat. Autoritatea nu consideră necesară prevederea unor cerințe specifice de supraveghere ulterioară introducerii pe piață. Autoritatea a verificat, de asemenea, raportul privind metoda de analiză a aditivului în furaje, prezentat de către laboratorul comunitar de referință înființat prin Regulamentul (CE) nr. 1831/2003.
            
         
               (6)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul specificat în anexă, aparținând categoriei „aditivi zootehnici” și grupei funcționale „promotori de digestibilitate”, ca aditiv pentru hrana animalelor, în condițiile stabilite în anexă.
   Articolul 2
   Prezentul Regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și direct aplicabil în toate statele membre.
      Adoptat la Bruxelles, 6 martie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  JO L 291, 5.11.2005, p. 12.
   
      (3)  JO L 46, 20.2.2003, p. 15.
   
      (4)  JO L 370, 17.12.2004, p. 24. Regulament modificat prin Regulamentul (CE) nr. 1980/2005 (JO L 318, 6.12.2005, p. 3).
   
      (5)  JO L 243, 15.7.2004, p. 10. Regulament modificat prin Regulamentul (CE) nr. 1812/2005 (JO L 291, 5.11.2005, p. 18).
   
      (6)  JO L 99, 19.4.2005, p. 5. Regulament modificat ultima dată prin Regulamentul (CE) nr. 496/2007 (JO L 117, 5.5.2007, p. 9).
   
      (7)  JO L 63, 1.3.2007, p. 6.
   
      (8)  JO L 57, 24.2.2007, p. 3.
   
      (9)  JO L 271, 30.9.2006, p. 28.
   
      (10)  Aviz științific al grupului de experți în materie de aditivi și produse sau substanțe utilizate pentru hrana animalelor (FEEDAP), la cererea Comisiei Europene, cu privire la siguranța și eficacitatea produsului Biosaf Sc 47 (Saccharomyces cerevisiae) ca aditiv în furaje pentru porcii la îngrășat. Jurnalul AESA (2007) 585, 1-9.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv (denumire comercială)
               
               
                  Compoziție, formulă chimică, descriere, metoda de analiză
               
               
                  Specia animală sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  UFC/kg de furaj complet cu un conținut de umiditate de 12 %
               
            
                  Categorie de aditivi zootehnici. Grup funcțional: promotori de digestibilitate
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  NCYC Sc 47
                  (Biosaf Sc 47)
               
               
                  
                               
                           
                           
                              Compoziția aditivului:
                              Preparat de Saccharomyces cerevisiae NCYC Sc 47 conținând cel puțin 5 × 109 UFC/g
                           
                        
                               
                           
                           
                              Caracterizarea substanței active:
                              
                                 Saccharomyces cerevisiae NCYC Sc 47
                           
                        
                               
                           
                           
                              Metoda de analiză (1)
                              
                              Metoda turnării pe placa folosind agar cu extract de drojdie și cloramfenicol, conform metodei ISO 7954
                              Reacție de polimerizare în lanț (RPL)
                           
                        
               
                  Porci la îngrășat
               
               
                  —
               
               
                  1,25 × 109
                  
               
               
                  1,00 × 1010
                  
               
               
                  În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare
               
               
                  27 martie 2018
               
            
         (1)  Detalii privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives